

|  | **ΚΟΙΝΟΤΙΚΟ ΣΥΜΒΟΥΛΙΟ ΙΝΝΙΑΣ** |
| --- | --- |

**Δευτέρα, 20/02/2023**

**ΔΕΛΤΙΟ ΤΥΠΟΥ**

**ΜΕ ΑΠΟΛΥΤΗ ΕΠΙΤΥΧΙΑ ΔΙΟΡΓΑΝΩΘΗΚΕ ΑΠΟ ΤO ΚΟΙΝΟΤΙΚΟ ΣΥΜΒΟΥΛΙΟ ΙΝΝΙΑΣ TO ΘΕΜΑΤΙΚΟ ΕΡΓΑΣΤΗΡΙΟ ΤΗΣ ΠΡΑΞΗΣ CROSS-COASTAL-NET**



Το **Κοινοτικό Συμβούλιο Ίννιας** διοργάνωσε με απόλυτη επιτυχία το θεματικό εργαστήριο με τίτλο: **“Διαβούλευση επί της Μεθοδολογίας Ίδρυσης Πρότυπων Κοινοτήτων Προστασίας και Ανάδειξης Ευαίσθητων Τουριστικών Περιοχών”,** την **Παρασκευή 17/02/2023** το πρωί, στην συνεδριακή αίθουσα του **Droushia Heights Hotel,** στην Δρούσια.

Η συγκεκριμένη εκδήλωση πραγματοποιήθηκε στα πλαίσια του διασυνοριακού έργου: **“Ανάπτυξη Διασυνοριακού Δικτύου Προώθησης Αειφόρου Παράκτιου Τουρισμού” - CROSS-COASTAL-NET,** το οποίο υλοποιείται στα πλαίσια του **Προγράμματος Συνεργασίας INTERREG V-A EΛΛΑΔΑ - ΚΥΠΡΟΣ 2014-2020.**

Κύριος σκοπός της εκδήλωσης ήταν η ενημέρωση των συμμετεχόντων, εκπροσώπων της τοπικής και επαρχιακής διοίκησης, άλλων δημόσιων και επιχειρηματικών φορέων, αλλά και φορέων της κοινωνίας των πολιτών, από την περιοχή του Ακάμα, σχετικά με τον **Συμμετοχικό Σχεδιασμό ως ένα εργαλείο υποστήριξης, προστασίας και ανάδειξης των ευαίσθητων περιοχών και η συμμετοχή τους σε διαβούλευση επί της μεθοδολογίας του.**

Την εκδήλωση συντόνισε ο **Πρόεδρος του Κοινοτικού Συμβουλίου Ίννιας κ. Γιάγκος Τσίβικος**, ως ο φιλοξενών της εκδήλωσης. Μετά το καλωσόρισμα και την κήρυξη της έναρξης της εκδήλωσης, ακολούθησαν παρουσιάσεις από δύο εκπροσώπους των εταίρων του έργου από Κύπρο και Ελλάδα. Η εκδήλωση έκλεισε με την παρουσίαση δύο φιλοξενούμενων ομιλητών από το **Πανεπιστήμιο Λευκωσίας** και την ΜΚΟ **Cyprus Sustainable Tourism Initiative**

Το πρώτος μέρος της εκδήλωσης περιελάμβανε δύο αλληλένδετες παρουσιάσεις από τους συντελεστές του έργου CROSS-COASTAL-NET, τον **Δρ Λεωνίδας Αντωνίου, Επιστημονικό Συνεργάτη του Ερευνητικού Κέντρου ΗΡΑΚΛΕΙΤΟΣ του Τεχνολογικού Πανεπιστημίου Κύπρου,** και τον κ. **Θεοχάρη Τσούτσο**, Επιστημονικό Συνεργάτη και **Διευθυντή του Εργαστηρίου Ανανεώσιμων και Βιώσιμων Ενεργειακών Συστημάτων του Πολυτεχνείου Κρήτης**. Μαζί οι δύο τους, παρέδωσαν δύο εις βάθος ομιλίες σχετικά με την μεθοδολογία του Συμμετοχικού Σχεδιασμού.

Στο επίκεντρο της ομιλίας τέθηκαν θέματα όπως ο ρόλος της κοινωνίας, ως κινητήρια δύναμη για την “από την βάση προς την κορυφή” προσέγγιση και η εργαλειοθήκη σχεδιασμού έργων βιώσιμης ανάπτυξης~~.~~

Στο δεύτερος μέρος της εκδήλωσης έλαβε τον λόγο η **κα Γιάννα Ορφανίδου, Μέλος Διοικητικού Συμβουλίου του Κυπριακού Συνδέσμου Αειφόρου Τουρισμού (CSTI), Συντονίστρια Προγράμματος Φιλοξενίας του Πανεπιστήμιου Λευκωσίας,** και ο **Δρ Λεωνίδας Ευθυμίου, Συντονιστής Προγράμματος Τουρισμού, Αναψυχής και Διοργάνωσης του Πανεπιστήμιο Λευκωσίας,** οι οποίοι παρουσίασαν την κρισιμότητα της Συνεργασίας ΜΚΟ, Ακαδημαϊκών Ιδρυμάτων και εταίρων στην Τουριστική Βιομηχανία για τον στρατηγικό σχεδιασμό βιώσιμης τουριστικής ανάπτυξης.

Τέλος, αξίζει να σημειωθεί ότι η εκδήλωση προσέλκυσε το ενδιαφέρον όλων σχεδόν των τοπικών παραγόντων, καθώς συμμετείχαν: ο Δήμαρχος Πέγειας κ. Μαρίνος Λάμπρου, οι κοινοτάρχες Νέου Χωρίου και Κάθηκα, ο κ. Νάσος Χατζηγεωργίου Διευθυντής ΕΤΑΠ Πάφου, ο κ. Φειδίας Χαραλάμπους Aνώτερος Δασικός Λειτουργός Ακάμα, και άλλοι πολλοί.